યુરોપના ક્રૂસેડર ધર્મ યુદ્ધ માટે આરબ દેશમાં પહોંચ્યા તો ત્યાં મુસ્લિમ યોદ્ધાઓની દમિશ્ક તલવારો યુરોપના યોદ્ધાઓ પર ભારે પડી હતી. જે દમિશ્ક તલવારને દુનિયાની સૌથી સારી તલવાર માનવામાં આવે છે તેના માટે સ્ટીલ ભારતથી જ મંગાવાતુ હતુ. પ્રાચીન ભારતમાં કઈ ટેકનિકથી વિશ્વની સૌથી મજબૂત અને ધારદાર તલવાર બનતી હતી તેના રહસ્યો પરથી હજુસુધી પરદો ઊઠ્યો નથી. સંશોધકોના મતે ભારતીયો નેનો-ટેક્નોલોજીને મળતી ટેક્નિકથી આ તલવાર તૈયાર કરતા હતા જેને કારણે તે વધુ ધારદાર અને લચક વાળી બનતી હતી.